Benzoil peroksida

Benzoil peroksida ialah sebatian kimia (secara khususnya, peroksida organik) dengan rumus struktur  yang sering kali disingkatkan sebagai (BzO)2. Dari segi strukturnya, molekul boleh diterangkan sebagai dua kumpulan benzoil (, Bz) yang dihubungkan oleh peroksida (). Ia merupakan pepejal berbutir putih dengan bau samar benzaldehid, kurang larut dalam air tetapi larut dalam aseton, etanol dan banyak pelarut organik yang lain. Benzoil peroksida merupakan pengoksida, di mana ia sering kali digunakan dalam penghasilan polimer.

Sebagai peluntur, benzoil peroksida telah digunakan dalam ubat-ubatan dan bahan penyahjangkit air. Dalam konteks khusus, nama itu boleh disingkatkan sebagai BPO.

Dalam pengubatan, benzoil peroksida kebanyakkannya digunakan untuk merawat jerawat batu, sama ada secara bersendirian atau kombinasi dengan rawatan lain. Sesetnagh versi dijual bercampur dengan antibiotik seperti klindamisin. Ia terdapat dalam Senarai Ubat Penting WHO, dan di Amerika Syarikat, ia tersedia sebagai ubat bebas dan generik. Ia juga digunakan dalam bidang pergigian untuk pemutihan gigi.

Kereaktifan
Sintesis 1858 yang asal oleh Liebig memberi tindak balas benzoil klorida dengan barium peroksida, di mana tindak balas itu mungkin mengikuti persamaan berikut:
2 C6H5C(O)Cl + BaO2 → (C6H5CO)2O2 + BaCl2

Benzoil peroksida biasanya disediakan dengan merawat hidrogen peroksida dengan benzoil klorida dalam keadaan beralkali.
2 C6H5COCl + H2O2 + 2 NaOH → (C6H5CO)2O2 + 2 NaCl + 2 H2O

Ikatan oksigen–oksigen adalah lemah, Oleh itu, benzoil peroksida mudah menjalani homolisis (pembelahan simetri), membentuk radikal-radikal bebas:
(C6H5CO)2O2 → 2 
Simbol • menandakan hasil tindak balas itu merupakan radikal; iaitu mereka mengandungi sekurang-kurangnya satu elektron yang tidak berpasangan. Spesies itu sangatlah reaktif. Homolisis biasanya teraruh dengan haba. Separuh hayat benzoil peroksida adalah sejam pada 92°C. Pada suhu 131°C, setengah hayatnya adalah satu minit.

Rujukan

Pautan luar

Peroksida organik
Terbitan benzena
Penyediaan antijerawat
Sebahagian dari WikiSihat